b"\n_START_ARTICLE_\nCopiadora Verifax\n_START_PARAGRAPH_\nLa Copiadora Verifax, Gevacopy o tamb\xc3\xa9 coneguda com a fotocopiadora de negatiu, \xc3\xa9s una fotocopiadora que usa una t\xc3\xa8cnica col\xc2\xb7lo\xc3\xafdal humida de transfer\xc3\xa8ncia per difusi\xc3\xb3, patentada per Yutzi H.C i Yackel I.C. (1947). La font de llum es projecta cap a la part superior travessant el negatiu i reflectint-se -m\xc3\xa9s o menys, segons el color- contra l'original que es vol copiar. T\xc3\xa9 una base que cont\xc3\xa9 la cubeta amb el l\xc3\xadquid revelador i el temporitzador d'exposici\xc3\xb3._NEWLINE_A causa de la seva extremada senzillesa va tenir gran difusi\xc3\xb3 fins a finals de la d\xc3\xa8cada dels 60's, en qu\xc3\xa8 va ser superada per la gran popularitat de les xeroc\xc3\xb2pies que usen paper normal. Les c\xc3\xb2pies tenien una certa olor i perdien contrast amb el temps."